આસો સુદ એકમથી આસો સુદ નોમ સુધી માતાજીના નવરાત્રીનો ખુબ જ મહિમા છે. જેમાં સાતમ, આઠમ નોમના દિવસે મેળો ભરાયો હતો. તેમજ આઠમના દિવસે માતાજીનો હવન યોજાયો હતો. નોમના દિવસે રાત્રે ૧૨ વાગ્યા પછી માતાજીના ગરબાનું વધામણાં કરવામાં આવ્યું હતું. નવરાત્રીમાં ૯ દિવસ આરતી ઉતારવા માટે ઉછામણી બોલાવવામાં આવી હતી. આ વર્ષે આસો સુદ આઠમ (દુર્ગાષ્ટમી) ના દિવસે એક ભાવિક ભકત દ્વારા રૂ. ૭૬૦૦૧ની બોલી બોલીને માતાજીની મહાઆરતી ઉતારવાનો લાભ ભાવિક ભક્ત પાવનકુમાર ગોવિંદલાલ પટેલે( રહે. ચોઇલા) લીધો હતો. આ પવિત્ર નવરાત્રીમાં લાખોની સંખ્યામાં યાત્રાળુઓ દર્શન કરવા આવે છે. અને માતાજીની માનતા રૂપે માટીના ગરબા મુકવામાં આવે છે. જે અંદાજીત નવરાત્રી દરમ્યાન ૫૦,૦૦૦ જેટલી માટીની ગરબીઓ માનતા રૂપે અહીં મુકવામાં આવે છે અત્યાર સુધી લાખોની સંખ્યામાં અહી માટીના ઘડાઓ રૂપે ગઢ બનાવેલો છે.